CELEX: C2007/117/04
Language: sk
Date: 2007-05-26 00:00:00
Title: Vec C-94/07: Návrh na začatie prejudiciálneho konania, ktorý podal Arbeitsgericht Bonn (Nemecko) 20. februára 2007 – Dr. Andrea Raccanelli/Max-Planck-Gesellschaft zur Förderung der Wissenschaften e.V.

26.5.2007   
            
            
               SK
            
            
               Úradný vestník Európskej únie
            
            
               C 117/3
            
         Návrh na začatie prejudiciálneho konania, ktorý podal Arbeitsgericht Bonn (Nemecko) 20. februára 2007 – Dr. Andrea Raccanelli/Max-Planck-Gesellschaft zur Förderung der Wissenschaften e.V.
   (Vec C-94/07)
   (2007/C 117/04)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Arbeitsgericht Bonn
   Účastníci konania pred vnútroštátnym súdom
   
      Žalobca: Dr. Andrea Raccanelli
   
      Žalovaný: Max-Planck-Gesellschaft zur Förderung der Wissenschaften e.V.
   Prejudiciálne otázky
   
               1.
            
            
               Považuje sa žalobca v zmysle európskeho pojmu pracovník za pracovníka v tom prípade, ak sa jeho práca nepovažuje za výkon práce, ako je tomu u doktorandov s pracovnou zmluvou typu BAT/2 (pracovná zmluva pre verejných zamestnancov na polovičný úväzok uzatvorená na základe kolektívnej zmluvy)?
            
         
               2.
            
            
               V prípade zápornej odpovede na prvú otázku: má sa článok 7 nariadenia EHS č. 1612/68 z 15. októbra 1968 o slobode pohybu pracovníkov v rámci spoločenstva (1) vykladať v tom zmysle, že nedochádza k diskriminácii v prípade, ak by žalovaný poskytol žalobcovi aspoň právo voľby medzi pracovnou zmluvou a štipendiom pred začiatkom doktorandského obdobia?
            
         
               3.
            
            
               Pre prípad, že druhá otázka bude zodpovedaná tak, že žalobcovi mala byť poskytnutá možnosť uzatvoriť pracovnú zmluvu, vzniká otázka:
               Aké právne následky vyplývajú z diskriminácie cudzincov?
            
         
      (1)  Ú. v. ES L 257, s. 2; Mim. vyd. 05/001, s. 15.